polyglot-tagger/wikipedia-language-snippets-filtered huggingface dataset:
జిమ్నాస్టిక్స్ అనే పదము గ్రీకు విశేషణము జిమ్నోస్ నుండి ఉద్భవించింది. జిమ్నోస్ అనగా గ్రీకు భాషలో నగ్నత్వము అని అర్థము .ఈ పదము యొక్క క్రియా విశేషణము అనగా నగ్నముగా శిక్షణ ఇవ్వడము అనగా జిమ్నాస్టిక్ శిక్షణ ఇవ్వడము లేదా వ్యాయామ శిక్షణ ఇవ్వడము.ఈ క్రియకు ఈ విధమైన అర్థము రావడానికి కారణము ప్రాచీనకాలములో క్రీడాకారులు వ్యాయామము చేయునపుడు, పోటీలలో పాల్గొనేటపుడు ఒంటిమీద నూలుపోగు కూడా ధరించేవారు కాదు. జిమ్నాస్టిక్స్ అను పదము 1570 లో లాటిన్ జిమ్నాస్టకస్ నుండి, గ్రీకు పదము జిమ్నాస్టికోస్ నుండి, జిమ్నాజిన్ నుండి ఉద్భవించింది.
జిమ్నాస్టిక్స్ లో చాలా క్రీడాంశాలు సమ్మిళితమై ఉంటాయి. వివిధ అంశాలలో పోటీలు కూడా జరుగుతాయి. ఈ పోటీలు అన్నిటిని ఆంతర్జాతీయ జిమ్నాస్టిక్ సమాఖ్య పర్యవేక్షిస్తుంటుంది. ప్రతి దేశం తన స్వంత జిమ్నాస్టిక్ పాలకమండలిని కలిగి ఉంటుంది. అయా పాలకమండళ్ళు ఆంతర్జాతీయ జిమ్నాస్టిక్ సమాఖ్యకు అనుసంధానమై దాని పర్యవేక్షణలో పనిచేస్తూ ఉంటాయి.పోటీ అంశాలలో ముఖ్యంగా చెప్పుకోదగినది కళాత్మక జిమ్నాస్టిక్స్. ఇందులో మహిళల కొరకు నిర్వహించే పోటీ అంశములో వాల్ట్,అన్‌ఈవెన్ బార్స్, బాలెన్స్ బీం, ఫ్లోర్ ఎక్సర్‌సైజు విభాగాలు ఉంటాయి. అలాగే పురుషుల కొరకు నిర్వహించే పోటీ అంశములో ఫ్లోర్ ఎక్సర్‌సైజు,పొమ్మెల్ హార్స్, స్టిల్ రింగ్స్, వాల్ట్, పారలెల్ బార్స్, హారిజాంటల్ బార్స్ విభాగాలు ఉంటాయి
నేలపై నుండి 2.5 మీటర్ల ఎగువన అమర్చబడిన 2.8 సెంటీమీటర్ల మందము గల ఒక ఫైబర్ కడ్డీని ఆధారంగా చేసుకొని జిమ్నాస్టులు పలు విన్యాసములు చేయవలసి ఉంటుంది. దీనిని పట్టుకొని ఊయల ఊగడము, కడ్డీ చుట్టూ గిరగిరా తిరగడము, మెలికలు తిరగడము, దిశలు మార్చుకుంటూ తిరగడము, కళాత్మకంగా నేలపై వాలడము లాంటి విన్యాసములు జిమ్నాస్టులు ప్రదర్శిస్తారు.తమ గమనాన్ని మార్చుకొంటూ ఒక ప్రత్యేక దిశలో తమ బలాన్నంతటినీ కేంద్రీకృతం చేయడం ద్వారా తమకు కావలసిన ఎత్తుకు ఎగరడానికి వీరు ప్రయత్నిస్తారు. ఇది ట్రిపుల్-బ్యాక్-సాల్టో లాంటి విన్యాసములు చేయునపుడు వీరికి మిక్కిలి సహాయకారిగా ఉంటుంది. లెదర్ గ్రిప్స్ విన్యాసాలు చేయుటకు వీరికి సాధారణంగా తమ పట్టును కడ్డీపై సడలకుండా చూసుకోవలసి ఉంటుంది.
2001 సంవత్సరం నుండి సంప్రదాయక వాల్ట్ హార్స్ విభాగమును కొత్త ఉపకరణములతో భర్తీ చేశారు. దీనినే టంఘ్, హార్స్ లేదా వాల్టింగ్ టేబిల్ గా వ్యవహరిస్తున్నారు. మునుపటి వాల్ట్ హార్స్ తో పోలిస్తే ఈ సరికొత్త ఉపకరణములు సుస్థిరమైనవి, పాతవాటి కన్నా దాదాపు 1 మీటరు పొడవైనవి, 1 మీటరు వెడల్పైనవి. ఇవి జిమ్నాస్ట్‌లకు తమ నైపుణ్యములను ప్రదర్శించుటకు మునుపటి కన్నా ఎక్కువ స్థలమును అందుబాటులోనికి తెస్తాయి. అంతేకాకుండా ఇవి గతంలో వాడిన వాల్ట్ హార్స్ కన్నా ఎక్కువ సురక్షితమైనవి. ఈ సౌలభ్యం వలన జిమ్నాస్ట్‌లు ఎలాంటి జానికి లేకుండా మునుపటి కన్నా కఠినమైన, కష్టతరమైన అంశాలను ప్రదర్శించుటకు ముందుకు వస్తున్నారు. ఇది శుభపరిణామము.
అంతర్జాతీయ జిమ్నాస్టిక్ పోటీలు స్త్రీ పురుషుల కొరకు సీనియర్, జూనియర్ విభాగాలలో నిర్వహించబడును. జూనియర్ విభాగంలో 16 సంవత్సరాల కంటే తక్కువ వయసున్న క్రీడాకారులు పాల్గొంటారు. సీనియర్ విభాగంలో 16 సంవత్సరాల పైబడిన వయస్సు కల క్రీడాకారులు పాల్గొంటారు. సాధారణంగా రష్యా, యూరోపియన్ దేశాలలోని జిమ్నాస్టిక్ క్రీడాకారులు చాలా చిన్న వయస్సు నుంచే శిక్షణ ప్రారంభించి 15-19 సంవత్సరాల వయస్సుకు చేరుకొనేసరికి తమ అత్యుత్తమ ప్రతిభను అందిపుచ్చుకుంటారు. జిమ్నాస్టిక్ క్రీడలలో అత్యున్నత క్రీడాపోటిలు అనదగ్గవి ఒలింపిక్ క్రీడలు, ప్రపంచ జిమ్నాస్టిక్ పోటీలు, యూరోపియన్ ఛాంపియన్‌షిప్, ప్రపంచ కప్, గ్రాండ్ పిక్స్ సిరీస్
అక్రోబాటిక్స్ జిమ్నాస్టిక్స్ అనునవి జనబాహుళ్యంలో "'ఆక్రో "' గా కూడా వ్యవహరించబడుతాయి. ఇందులో కొన్ని విన్యాసాలను స్త్రీ, పురుష జిమ్నాస్ట్లు కలసికట్టుగా ఆయా విభాగాలలో ప్రదర్శింపవలసి ఉంటుంది. ఇందులో బృందాలుగా. ఒక్కో బృందంలో ఇద్దరు లేదా ముగ్గురు లేదా నలుగురు సభ్యులు కలిసి ఈ విన్యాసాలను తమ బృంద సభ్యుల తలలతో, చేతులతో, పాదాలతో అత్యంత సమన్వయం తో ప్రదర్శిస్తారు. ఈ విన్యాసాలను ప్రదర్శించేటప్పుడు ఆయా పోటీల నియమాలను అనుసరించి ఇతర నేపధ్య సంగీతం లేదా క్రీడా కారులు తామే స్వంతంగా సమకూర్చుకున్న నేపధ్య సంగీతాన్ని వాడుకోవచ్చు.
కళాత్మక జిమ్నాస్టిక్స్ సాధారణంగా పురుషుల, మహిళల జిమ్నాస్టిక్స్ గా విభజించబడింది. పురుషులు ఆరు విభాగాలలో పోటీ పడతారు. అవి : నేలమీద చేసే వ్యాయామాలు , పొమ్మెల్ హార్స్ , స్టిల్ రింగ్స్ , వాల్ట్, పారలల్ బార్స్, హారిజాంటల్ బార్. మహిళలు నాలుగు విభాగాలలో పోటీ పడతారు. అవి వాల్ట్, అన్‌ఈవెన్ బార్స్, బాలన్స్ బీమ్‌, నేలమీద చేసే వ్యాయామాలు . కొన్నిదేశాలలో మహిళలు ఒకే సమయంలో వివిధ అంశాలలో పోటీపడతారు అనగా ఉదాహరణకు రింగ్స్, హై బార్, పారలల్ బార్స్
స్టిల్ రింగ్స్ అనునవి నేల నుండి 5.75 మీటర్ల ఎత్తులో రెండు తీగలలు అమర్చబడిన రెండు వలయాలు. ఈ ప్రదర్శన చేస్తున్న జిమ్నాస్టులు నియమిత చర్యగా సమతూకాన్ని, శక్తి సామర్థ్యాలను, చలనములో తమ శరీరాన్ని నియంత్రించుకోవడం వంటి విన్యాసాలను ప్రదర్శించడం చేయాలి. ఈ ప్రదర్శనలో కనీసం ఒక నిశ్చలమైన కదలిక తప్పనిసరిగా చేయాలి. కానీ చాలామంది జిమ్నాస్టులు ఒకటి కంటే ఎక్కువగా ఈ నిశ్చల కదలిక విన్యాసమును ప్రదర్శిస్తారు. ముగింపునకు గుర్తుగా జిమ్నాస్టు ఈ రింగులను వదిలివేసి గాలిలో గింగిరాలు తిరుగుతా నేలమీదికి వాలుతాడు.
బాలెన్స్ బీమ్‌లో భాగంగా జిమ్నాస్ట్ 90 సెకెండ్ల పాటు నృత్యరీతులతో కూడిన విన్యాసాలను ప్రదర్శిస్తారు. ఈ ప్రదర్శనలో భాగంగా గెంతులు, అక్రోబాటిక్ విద్యలు, సోమర్‌సాల్ట్‌లు, తిరుగుట, నృత్యములు ఒక కమ్మీ మీద ప్రదర్శిస్తారు. ఈ కమ్మీ నేల నుండి ఎత్తులో ఉంటూ పొడవు, వెడల్పు ఉంటుంది. ఈ కమ్మీ పొడవు, వెడల్పు, ఎత్తులను సరిచేసుకొనే ఏర్పాటు ఉంటుంది. ఈ విన్యాసములో ముఖ్యంగా క్రీడాకారుడు సమతూకము, సారళ్యము , శక్తిని కలిగిఉండి ఏకాగ్రతతో తమ విద్యను ప్రదర్శించవలసి ఉంటుంది.
2006వ సంవత్సరంలో కళాత్మక జిమ్నాస్టిక్స్ పోటీలలో విజేతలను నిర్ణయించుకొరకు నూతన పాయింట్ల వ్యవస్థ ప్రవేశపెట్టబడింది. ఇందులో భాగంగా స్కోరు అనునది అత్యధిక గణణ , ఇదే విధానము 2009 నాటికి ఒక అభ్యాసంలో భాగంగా ఇవ్వబడే మొదటి 8 అధిక స్కోరింగ్ అంశాలుగా నిర్థారించబడింది. స్కోర్ , అనునది అయా అభ్యాసములను క్రీడాకారులు ఎలా ప్రదర్శించారు అనే ఆధారంగా ఇవ్వబడుతుంది.
పురుష జిమ్నాస్టులు ఒకదానికొకటి సమాంతరంగా అమర్చబడిన రెండు కమ్మీల ఆధారంగా పలు విన్యాసాలను ప్రదర్శిస్తారు. ఈ కమ్మీలను పారలర్ బార్స్ అంటారు. ఈ విన్యాసాలలో భాగంగా కమ్మీల సహాయంతా గాలిలో ఊగడము, సమతూకం పాటించడం, శరీరం, మెదడు సమన్వయంతో పలు విన్యాసాలు ప్రదర్శిస్తారు. రెండు కమ్మీలమధ్య దూరాన్ని జిమ్నాస్టులు చేయబోయే విన్యాసాల ఆధారంగా అమర్చుకోవచ్చు. ఈ కమ్మీలు సాధారణంగా 2మీటర్ల ఎత్తులో ఉంటాయి.
జిమ్నాస్టిక్స్ వ్యాయామ సంబధిత ఒక రకమైన క్రీడ. ఇందులో బలం, వశ్యత, సమతుల్యత, చురుకుదనం, ఓర్పు, నియంత్రణ అవసరమైతాయి. ఈ క్రీడ ప్రాచీన గ్రీకులు తమ గుర్రాలను అధిరోహించడానికి, దిగడానికి చేసే వ్యాయామ విన్యాసాల నుండి అలాగే వారి సర్కస్ నైపుణ్యాల నుండి ఉద్భవించింది. ఒకరకంగా చెప్పాలంటే వారి ఆనాటి సాహసకృత్యాలే ఈ క్రీడకు ఆద్యంగా పేర్కొనవచ్చు.
సింక్రోనైజ్డ్ ట్రాంపొలిన్ అనునది వ్యక్తిగత ట్రాంపోలైన్ తో సారూప్యతను కలిగి ఉంటుంది. తేడా ఒక్కటే, అది ఏమనగా, ఈ అంశంలో ఇద్దరు జిమ్నాస్టులు తమ విన్యాసాలను ఏకకాలంలో ప్రదర్శించవలసి ఉంటుంది. ఇద్దరి మధ్య సమన్వయం, ప్రదర్శించే విన్యాసాలలో కష్టతరము ఆధారంగా న్యాయ నిర్ణేతలు స్కోరు నిర్ణయించడం జరుగుతుంది.
ట్రాంపోలైనింగ్, టంబ్లింగ్ అంశాలలో నాలుగు విభాగాలు ఉంటాయి. వ్యక్తిగత, సమకాలీకరించబడిన ట్రాంపోలైనింగ్, టంబ్లింగ్ . 2000 సంవత్సరం నుండి వ్యక్తిగత ట్రాంపోలైనింగ్ ఒలింపిక్ క్రీడలు లో చేర్చబడినది.
మహిళా జిమ్నాస్టులకు ఏవిధంగా వర్తిస్తుందో అలాగే పురుష జిమ్నాస్టులు కూడా తమ ప్రదర్శనలను వారు ఏవిధంగా ప్రదర్శించారు, వారి ప్రదర్శనలో ఎటువంటి కఠినమైన విన్యాసాలను ప్రదర్శించారు, మొత్తం మీద ఎటువంటి నైపుణ్యాలను ప్రదర్శించారు అన్న అంశాల ఆధారంగా న్యాయ నిర్ణేతలు బేరీజు వేస్తారు.
2007 సంవత్సరం నుండి ఈ స్కోరింగ్ విధానంలో కొన్ని మార్పులు చోటు చేసుకున్నాయి. బోనస్, ప్రదర్శన పాయింట్లను కలిపి వచ్చిన స్కోరును తుది స్కోరుగా పరిగణిస్తున్నారు.
1954 వరకు హీరో సైకిల్స్ హ్యాండిల్ బార్స్, ఫ్రంట్ ఫోర్క్స్, చైన్లు వంటివి సరఫరా చేసేది. కానీ ఆ తరువాత వాటిని తయారు చేయడం మొదలు పెట్టింది. 1956లో పంజాబ్ ప్రభుత్వం లుథియానాలో స్థాపించేందుకు 12 సైకిల్ పరిశ్రమలకు లైసెన్సులు ఇవ్వడానికి టెండర్లు జారీ చేసింది. ముంజల్ సోదరులు కాంట్రాక్ట్ గెలుచుకున్నారు. దానితో హీరో సైకిల్స్ లార్జ్ స్కేల్ పరిశ్రమగా రూపుదిద్దుకుంది. దీనికి కొంత పెట్టుబడి పంజాబ్ ప్రభుత్వం పెట్టుకుంది.
హోండా మోటర్స్ తో ఉమ్మడి వెంచర్ మొదలు పెట్టేముందు హీరో మెజిస్టిక్ మోపెడ్ అనే బండిని తయారు చేశారు హీరో మోటర్స్ సంస్థ. 1984లో బ్రిజ్ నాయకత్వంలో హీరో గ్రూప్ హోండాతో కలసి ఉమ్మడి వెంచర్ ప్రారంభించింది. హర్యానా లోని ధరుహెరా లో హీరో హోండా తయారీ పరిశ్రమ నెలకొల్పారు. 2002 సంవత్సరం వచ్చేటప్పటికి రోజుకు 16,000 మోటార్ సైకిల్స్ తయారీ చేస్తూ, 8.6మిలియన్ సైకిల్స్ అమ్మి టాప్ లో నిలిచిందీ సంస్థ.
బ్రిజ్ మోహన్ నాయకత్వంలో, భారతదేశంలో పెద్ద మొత్తంలో సైకిల్స్ ను ఎగుమతి చేసిన ఏకైక కంపెనీగా హీరో సైకిల్స్ నిలిచింది. 1975లో భారత్ లోనే అతిపెద్ద సైకిళ్ళ తయారీదారుగా ఎదిగింది హీరో కంపెనీ. 1986లో ప్రపంచం మొత్తం మీద అతిపెద్ద సైకిళ్ళ తయారీదారుగా హీరో సైకిల్స్ గిన్నీస్ ప్రపంచ రికార్డులు ల్లోకి ఎక్కింది.
బ్రిజ్ మోహన్ లాల్ 1923లో పాకిస్థానీ పంజాబ్ లోని తోబా టెక్ సింగ్ ప్రావిన్స్ లో కమాలియా మండలంలో జన్మించారు. సాధారణ మధ్యతరగతి కుటుంబానికి చెందినవారు. చదువు పూర్తయిన తరువాత భారత విభజన కు ముందు ఆర్డినెన్స్ ఫ్యాక్టరీ ఆర్మీలో ఉద్యోగం చేశారు ఆయన.
బ్రిజ్ మోహన్ లాల్ ముంజల్ , ప్రముఖ భారతీయ పారిశ్రామికవేత్త. హీరో మోటోక్రాప్ వ్యవస్థాపకుడు, చైర్మన్. భారత్ లోని 30మంది అత్యంత ధనికులలో ఈయన ఒకరు.
సహవిద్య లేదా కో-ఎడ్యుకేషన్ అనగా స్త్రీ పురుషులిరువురూ కలసి ఒకే పాఠశాల/కళాశాలలో విద్య నేర్చుకొనుటను అంటారు.దీని అర్థం ఒక విద్యాలయంలో బాలబాలికలు కలగలసి చదువుకునే విధానం. ఈ విధానంలో సాధారణంగా ఒకే తరగతికి చెందిన విద్యార్థి, విద్యార్థినిలు ఆ తరగతికి సంబంధించిన గదిలో చేరొక వైపు అనగా ఆడపిల్లలంతా ఒకవైపు, మగపిల్లలంతా ఒకవైపు కూర్చొని విద్యనభ్యసిస్తుంటారు. ఈ అభ్యాస విధానం వివిధ దేశాల్లో విభిన్నంగా ఉంది. అత్యధిక ప్రాథమిక పాఠశాలలు చాలా కాలం నుంచి సహ విద్యావిధానానే కొనసాగిస్తున్నాయి. యుక్తవయస్సుకు ముందు ఆడవారిని ప్రత్యేకంగా చదివించాలని చేపేందుకు ప్రత్యేక కారణం లేదు. అలాగే, ప్రాథమిక పాఠశాలల్లో పాఠ్య ప్రణాళిక అనేదీ వివాదాస్పదం కాదు. ఇది భౌగోళిక, చరిత్ర యొక్క కొంత ప్రాథమిక జ్ఞానంతో చదవడం, రాయడం, అంకగణితం వక్కాణిస్తుంది.
సహ-విద్యా పాఠశాలల్లో స్నేహాలు చాలా సహజమైన రీతిలో అభివృద్ధి చెందుతాయి.పాఠశాలలో చాలా కార్యకలాపాలు, సంఘాలు, క్లబ్‌లు ఉన్నందున ఇది జరుగుతుంది. ఇందులో బాలికలు, బాలురు ఆహ్లాదకరమైన బాగా పర్యవేక్షించబడే వాతావరణంలో పాల్గొంటారు. స్నేహం సహజంగా, నిజాయితీగా మరింతగా అభివృద్ధి చెందుతుంది. ఎందుకంటే మిక్సింగ్ ఈవెంట్ ఉప-ఉత్పత్తి దీనిపై ప్రభావం కలిగి ఉంటుంది. ఈ స్నేహపూర్వక వాతావరణం తరగతి గదిలో కొనసాగుతుంది, యువత తమ అభిప్రాయాలను బహిరంగంగా, నిశ్చయంగా వ్యక్తీకరించడానికి వీలు కల్పిస్తుంది.
సెక్సిస్ట్ వైఖరిని సవాలు చేయడంలో సహ-విద్యా పాఠశాల కూడా చాలా విజయవంతమైంది.మాధ్యమిక పాఠశాలలో చాలా విషయాలు గణనీయమైన తరగతి గది చర్చకు అనుమతిస్తాయి. సహ-విద్యా పాఠశాలలో స్త్రీ, పురుష దృక్పథాలు ఇటువంటి చర్చలలో అన్వేషించబడతాయి. ఇది అందరికీ చాలా ముఖ్యమైన అభ్యాస అనుభవం. అలా చేస్తే, 'సమానత్వం' అంటే 'సమానత్వం' అని అర్ధం కాదని - పురుషులు, మహిళలు ఒకే సమస్యలపై తరచూ భిన్న దృక్పథాలను కలిగి ఉంటారని, ప్రతి విధానం మరొకదాన్ని అందించడానికి చాలా గొప్పదని వారు తెలుసుకుంటారు.
బాలికలు. బాలురు ఇద్దరికీ సహ విద్య అనేది పురుషులు, మహిళల విస్తృత సమాజంలో సహజంగా తమ స్థానాలను పొందటానికి, యువతకు శిక్షణ ఇవ్వడానికి మరింత వాస్తవిక మార్గాన్ని అందిస్తుంది. ఇది ప్రతి లింగానికి సంబంధించిన దురభిప్రాయాలను మరొకరి గురించి విడదీయడానికి సహాయపడుతుంది, తరువాతి జీవితంలో వాస్తవిక, అర్ధవంతమైన, శాశ్వత సంబంధాల అభివృద్ధికి అద్భుతమైన పునాదిని అందిస్తుంది.
ప్రొఫెసర్ అలాన్ స్మిథర్స్, బకింగ్‌హామ్ విశ్వవిద్యాలయంలో విద్య, ఉపాధి పరిశోధన డైరెక్టర్ " విద్యా ప్రాతిపదికన ఒంటరి లింగ పాఠశాలలకు ఎటువంటి ప్రయోజనాలు లేవు. ప్రపంచవ్యాప్తంగా అధ్యయనాలు పెద్ద తేడాలను గుర్తించడంలో విఫలమయ్యాయి" అని అన్నారు
ప్రాచీన గ్రీకు తత్వవేత్త ప్లేటో మాట్లాడుతూ సహ విద్య సహచర్య అనుభూతిని సృష్టిస్తుంది. విద్యను అందించడంలో ఎటువంటి వివక్ష చూపకుండా ఒకే సంస్థలో స్త్రీ, పురుష లింగాలకు బోధించటానికి అవకాశంఉంటుదని సూచించారు.
బాలికల నాగరిక ప్రభావంతో ‘బాలుర బూరిష్‌నెస్ ను అమ్మాయిలు ద్వారా మచ్చిక చేసుకుంటారు. అబ్బాయిల మరింత రిలాక్స్డు విధానం ద్వారా అమ్మాయిల మచ్చిక చేసుకుంటారు. ఇది ఇద్దరికి గెలుపు-గెలుపు పరిస్థితి. '
గ్రామంలో 1 ప్రభుత్వ బాలబడి ఉంది. ప్రాథమిక పాఠశాల, మాధ్యమిక పాఠశాలలు, మాధ్యమిక పాఠశాల, సీనియర్ మాధ్యమిక పాఠశాలలు గ్రామానికి 5 నుంచి 10 కిలోమీటర్ల లోపే ఉన్నాయి. "ఆర్ట్స్, సైన్స్, కామర్సు డిగ్రీ కళాశాలలు" గ్రామానికి 10 కిలోమీటర్ల కన్నా దూరంలో ఉంది. ఇంజనీరింగ్ కళాశాలలు, వైద్య కళాశాలలు, మేనేజ్మెంట్ సంస్థలు, పాలీటెక్నిక్ లు, ఇతర విద్యా సౌకర్యాలు, దివ్యాంగుల ప్రత్యేక పాఠశాల, వృత్తివిద్యా శిక్షణ పాఠశాలలు, అనియత విద్యా కేంద్రాలు, గ్రామానికి 10 కిలోమీటర్ల కన్నా దూరంలో ఉన్నాయి.
ఈ గ్రామములో పోస్టాఫీసు, పబ్లిక్ ఫోన్, ఇంటర్నెట్ కెఫెలు / సామాన్య సేవా కేంద్రాలు, ప్రైవేటు కొరియర్, పబ్లిక్ బస్సు సర్వీసు, ప్రైవేట్ బస్సు సర్వీసు, రైల్వే స్టేషన్, ఆటోలు, టాక్సీలువంటి సర్వీసులు ఈ గ్రామములో లేవు. కాని ఈ సదుపాయాలు గ్రామానికి 5 కిలోమీటర్ నుండి 10 కి.మీ. ల లోపే ఉన్నాయి. గ్రామం జాతీయ రహదారితో, రాష్ట్ర హైవేతో, ఇతర జిల్లా రోడ్డుతో అనుసంధానం కాలేదు.
సామాజిక ఆరోగ్య కేంద్రం, ప్రాథమిక ఆరోగ్య కేంద్రాలు, ప్రాథమిక ఆరోగ్య ఉప కేంద్రాలు, అలోపతీ ఆసుపత్రి, ఆసుపత్రి, పశు వైద్యశాలలు, కుటుంబ సంక్షేమ కేంద్రం, ప్రత్యామ్నాయ ఔషధ ఆసుపత్రి, గ్రామానికి 5 కిలోమీటర్ల లోపే ఉన్నాయి. మాతా శిశు సంరక్షణా కేంద్రం, టి.బి వైద్యశాలలు, సంచార వైద్య శాలలు, గ్రామానికి 10 కిలోమీటర్ల కన్నా దూరములో ఉన్నాయి.
ఈ గ్రామములో ఏటియం, వ్యాపారాత్మక బ్యాంకు, సహకార బ్యాంకు, వ్యవసాయ ఋణ సంఘం, సహాయక బృందం, పౌర సరఫరాల శాఖ దుకాణం, వారం వారీ సంత, వ్యవసాయ మార్కెటింగ్ సొసైటీ, వంటి సదుపాయాలు లేవు. ఈ సదుపాయాలు గ్రామానికి 10 కి.మీ. దూరములో ఉన్నాయి.
గ్రామం ఇతర జిల్లా రోడ్డుతో అనుసంధానం కాలేదు.సమీప ఇతర జిల్లా రోడ్డుగ్రామానికి 5 నుంచి 10 కిలోమీటర్ల లోపే ఉంది.
ఒకే సినిమాలో రెండు లేక ఎక్కువ కథలను చూపించే ప్రయోగాలు ఈ సినిమా కంటే ముందు చాలా వచ్చాయి. 1939లో తమిళంలో తీసిన సిరిక్కథ భారతదేశంలో తీసిన మొట్టమొదటి బహుళ కథాచిత్రం.1961లో సత్యజిత్ రే బెంగాలీ భాషలో రవీంద్రనాథ్ టాగూర్ కథల ఆధారంగా తీసిన 'తీన్ కన్య' ఈ కోవకు చెందిందే. 1976లో కన్నడ భాషలో 'కథా సంగమ' వచ్చింది. 2007లో అనురాగ్ బసు హిందీలో తీసిన బహుళ కథా చలనచిత్రం ‘లైఫ్ ఇన్ ఏ మెట్రో’, దీనికి ముందు 2003లో రామ్ గోపాల్ వర్మ నిర్మాణంలో ప్రవాళ్ రమణ్ దర్శకత్వం వహించిన ఆరు కథల ‘డర్నా మనా హై’, 2007లో రామ్ గోపాల్ వర్మతో కలుపుకుని ఏడుగురు దర్శకుల ‘డర్నా జరూరీ హై’ అనే ఏడు కథల ఆంథాలజీ, ఆరుగురు దర్శకులతో 'దస్ కహానియా' వచ్చాయి. 2009లో మలయాళంలో పదకొండు మంది దర్శకుల పదకొండు కథల ‘కేరళ కేఫ్’ వచ్చింది. 2009లోనే క్రిష్ దర్శకత్వంలో ఐదు విభిన్న కథల సమాహారంగా వేదం సినిమా వచ్చింది. ఈ సినిమాలన్నీ విజయవంతమయ్యాయి.
ఇక్కడ్నించీ తన సమస్య మళ్ళీ మొదటికొచ్చి, సగం సగం కథల్ని పూర్తి చేసే శక్తియుక్తుల్ని కూడదీసుకుని కష్టిస్తాడు సారథి. ఓ పక్క కూతురి ఆపరేషన్ దగ్గర పడుతూంటుంది. పూర్తి చేయాల్సిన ఏడు కథల్లోనూ సంఘర్షణలున్నాయి. వాటిలో సగం సుఖాంతాలు, సగం దుఖాంతాలూ ఉన్నాయి. తీరా పూర్తిచేసి ప్రచురణకర్త దగ్గరికి తీసికెళ్తే తన కథే దుఖాంతమయ్యింది!
రెండవ కథలో ఒకప్పుడు మోడల్‌గా వెలిగిన లీసా స్మిత్ ఇప్పుడు అవకాశాల్లేక, సహజీవనం చేస్తున్న డబ్బున్నవాడు కూడా వేరొకామెని చూసుకోవడంతో, మిడిల్ క్లాస్ ఫ్లాట్‌లో అద్దెకుంటూ తాగుడూ సిగరెట్లు మరిగి టెన్షన్‌తో గడుపుతూంటుంది.
సారథి ఒక రచయిత. అతనికి భార్య ఒక కూతురికి జన్మనిచ్చిన తర్వాత చనిపోయి ఉంటుంది. ఆ పాపకి ఏదో జబ్బు చేస్తుంది. చికిత్స కోసం ఐదు లక్షల రూపాయలు అవసరమౌతుంది. అతను తాను చూసిన జీవితాల నుండి ఏడు కథలు రాయడం మొదలు పెడతాడు.
నాలుగవ కథలో ఇంటర్ రెండో సంవత్సరం చదివే రఘు క్లాస్‌మేట్ అయిన రాజకీయనాయకుడి కూతురు రేణు ని కాదనలేని పరిస్థితుల్లో ఇరికించి, పెళ్ళిచేసుకుని, జీవితంలో సెటిలై పోవాలని పథకాలేస్తూంటాడు.
ఆరవ కథలో భార్యకి విడాకులిచ్చి వచ్చిన ఎన్నారై మోహన్ అనుకోకుండా మాజీ ప్రేమికురాలు సరిత ని విధవరాలిగా చూసి, కొడుకులూ కోడళ్ళూ వున్నా ఆమెతో తిరిగి స్నేహం పెంచుకునే ప్రయత్నాల్లో ఉంటాడు.
ఐదవ కథలో పనీపాటా లేని రఘు వూళ్ళో నానమ్మ నిఘాలో వున్న ముగ్గురు మనవరాళ్ళలో గౌరీ అనే అమ్మాయిమీద మీద కన్నేసి, ముగ్గులోకి దింపాలని కాని పనులు చేస్తూంటాడు.
మూడవ కథలో ఓల్డ్ సిటీలో సూపర్ మార్కెట్ నడిపే అష్రఫ్ ని హసీనా ప్రేమలోకి దింపి, పెద్దలతో సంబంధం మాట్లాడమని ఒత్తిడి చేస్తూంటే ఇరకాటంలో పడతాడు అష్రఫ్.
మొదటి కథలో బాగా లావెక్కిన సాఫ్ట్ వేర్ ఉద్యోగి వెంకటేశ్వర్రావు కి ముప్ఫై దగ్గర పడుతున్నా పెళ్ళి కావడం లేదని బెంగపడి, పెళ్ళికోసం విఫలయత్నాలు చేస్తూంటాడు.
ఏడవ కథలో ఓ బిచ్చగాడు పన్నెండు లక్షలు విలువజేసే ఒకింటికి ఎలాగైనా యజమాని కావాలన్న కలలతో బిచ్చ మెత్తుకుంటూ భారీ యెత్తున డబ్బు పోగేస్తూంటాడు.
ఇక చివరి కథ రచయితదే. సగంసగం కథలు రాసుకెళ్ళి ఐదు లక్షలు అర్జెంటుగా అడ్వాన్సు ఇమ్మని అడిగితే, కథలు పూర్తి చేసుకు రమ్మంటాడు ప్రచురణకర్త .
ఇది ఒక ప్రయోగాత్మక చిత్రం. దీనిలో ఎనిమిది కథలున్నాయి. ఒక కథ పూర్తయి ఇంకో కథ ప్రారంభమయ్యే సంకలనం లాగాక, సమాంతర ఖండికలుగా వచ్చి పోతూంటాయి.
చందమామ కథలు 2014 లో ప్రవీణ్ సత్తారు దర్శకత్వంలో విడుదలైన ఒక సినిమా. ఉత్తమ తెలుగు చిత్రంగా జాతీయ చలనచిత్ర పురస్కారాన్ని అందుకుంది.
ఇతడు 1913 అక్టోబరు 18వ తేదీన ప్రకాశం జిల్లా , మార్టూరు మండలం, నాగరాజుపల్లి అనే గ్రామంలో హనుమాయమ్మ, గురువంభొట్లు దంపతులకు జన్మించాడు. ఇతడిని ఇతని పెద్దనాన్న కోట రామయ్యశాస్త్రి దత్తత తీసుకున్నాడు. వీరాంజనేయశర్మ బాల్యంలో సంస్కృతాంధ్రాలలోని కావ్యాలను, వ్యాకరణాన్ని అధ్యయనం చేశాడు. మెట్రిక్యులేషన్ పరీక్షలో ప్రథమశ్రేణిలో ఉత్తీర్ణుడయ్యాడు. ఇతడు కొంతకాలం కాంగ్రెస్ వలీంటీరుగా ఉండి కాంగ్రెస్ సిద్ధాంతాలను ప్రచారం చేశాడు. తరువాత కొంతకాలం ప్రైవేటు వ్యాపారసంస్థలలో గుమాస్తాగా పనిచేశాడు. కొంతకాలం ప్రింటింగ్ ప్రెస్ మేనేజరుగా పనిచేశాడు. తరువాత ఆరాధన పత్రికకు సహాయసంపాదకుడిగా ఉన్నాడు.
ఇతడు రెండు శతావధానాలు, 20 శతఘంట ఆశుకవితా ప్రదర్శనలు, సుమారు 750 అష్టావధానాలు చేశాడు. ఇతడు అవధానాలలో పూరించిన పద్యాలు మచ్చుకు కొన్ని:
తండ్రి చనిపోయిన తరువాత ఆయన ఆర్థిక పరిస్థితి దిగజారింది. ఆ తరువాత లాహోర్ లోని ద్యాల్ సింగ్ కళాశాలలో డిగ్రీ చదివారు. ఆ తరువాత 1917లో గుజ్రన్ వాలాలోని గురు నానక్ ఖల్సా కళాశాలలో సంస్కృత ఉపాధ్యాయునిగా చేరారు సాహిబ్ సింగ్. 1921లో ఎస్.జి.పి.సికి అసిస్టెంట్ జనరల్ సెక్రట్రీ అయ్యారు సాహిబ్. 1922లో గురు కా బాగ్ మోర్చా ఉద్యమంలో పాల్గొని జైలుకెళ్ళారు. 1923లో జైతో మోర్చాలో పాల్గొన్నందుకు తిరిగి అరెస్టు అయ్యారు ఆయన. 1927లో తిరిగి గుజ్రన్ వాలా కళాశాలలో చేరి, 1936వరకు అదే ఉద్యోగంలో ఉన్నారు. ఆ తరువాత అమృత్ సర్ లోని ఖల్సా కళాశాలలో పంజాబీ ఉపాధ్యాయునిగా చేరారు. అక్కడ సిక్కు పండితులు ప్రొఫెసర్ తేజ సింగ్, ప్రొఫెసర్ గండ సింగ్, భాయ్ వీరం సింగ్, ప్రొఫెసర్ మోహన్ సింగ్ జీ లను కలుసుకున్నారు సాహిబ్. 1952లో ఉద్యోగ విరమణ చేసి, అమృత్ సర్ లోని షాహీద్ మిషనరీ కళాశాలలో ప్రిన్సిపల్ గా పనిచేశారు. 1962లో ఆయన కుమారుడు సిధ్వన్ బెట్ పటియాలా కు ట్రాన్స్ ఫర్ కావడంతో ఆ ఉద్యోగం వదిలి సాహిబ్ పటియాలా వచ్చేశారు. అక్కడ గురుమత్ కళాశాలలో క్లాసులు చెప్పారు కొన్నాళ్ళు. 1971లో పటియాలాలోని పంజాబీ విశ్వవిద్యాలయం ఆయనకు సాహిత్యంలో డాక్టరేట్ ఇచ్చి గౌరవించింది.
ఆయన ప్రాథమిక స్థాయిలో చదువుకునేటప్పుడు సిక్కు సైనికులను చూసి వారిలా జుట్టు పెంచుకోవాలనుకునేవారు. 1906లో తొమ్మిదో తరగతి చదువుకునేటప్పుడు అమృతధరీ అయి, సిక్కుగా మారారు ఆయన. అప్పుడే తన పేరు సాహిబ్ సింగ్ గా మార్చుకోవాలనుకున్నారు. అప్పట్నుంచీ ఆయనకు పర్షియన్ భాష నేర్పించడం మానేసి, సంస్కృతం నేర్పించారు ఆయన తండ్రి. అలా నేర్చుకున్న సంస్కృతం గురు గ్రంథ్ సాహిబ్ అర్ధం చేసుకోవడానికి బాగా ఉపయోగపడింది.
ఆయన ఎఫ్.ఎ, ఎం.ఎ చదివారు. ఆ తరువాత ఫ్రక్కా కళాశాలలోనూ, గుజ్రన్ వాలా ఖల్సా కళాశాలలోనూ పనిచేశారు. ఈ కళాశాలలోనే బవ హరకృష్ణ్ సింగ్, భాయ్ జోధ్ సింగ్ లను కలుసుకున్నారు. ఆ సమయంలో ఆయన ఆర్థిక స్థితి మెరుగుపడి, ఆంతకు ముందు అప్పులు తీర్చగలిగారు.
పదవ తరగతి అయిన తరువాత తపాలా శాఖలో ఉద్యోగానికి దరఖాస్తు చేసుకున్నారు సాహిబ్. ఆ ఉద్యోగం వచ్చిన వెళ్ళి చేరడానికి దారి ఖర్చులకు డబ్బులు లేక, వారి ఇంటి పనిమనిషి వద్ద 20 రూపాయలు అప్పు తీసుకుని, వెళ్ళి ఉద్యోగంలో చేరారు.
ప్రొఫెసర్ సాహిబ్ సింగ్ సిక్కు పండితుడు, వ్యాకరణవేత్త, రచయిత, వేదాంత వేత్త. ఆయన హిందూ కుటుంబంలో జన్మించారు. ఆయన తండ్రి హిరానంద్. ఆయన అసలు పేరు నాథూ రామ్.
తరువాత కొద్ది కాలానికే పై చదువులు చదవాలన్న కోరిక బలపడుతూ వచ్చింది. కానీ సరపడా డబ్బు లేక ఆగిపోయారు. కొన్నాళ్ళకు పండిత్ వెస్త ప్రసాద్ అనే ఉపాధ్యాయుణ్ణి కలుసుకున్నారు సాహిబ్ సింగ్.
గ్రామంలో ప్రభుత్వ ప్రాథమిక పాఠశాల, మాధ్యమిక పాఠశాల ఉన్నాయి. బాలబడి, సీనియర్ మాధ్యమిక పాఠశాల, వృత్తి విద్యా శిక్షణ పాఠశాల వంటివి 5 నుంచి 10 కిలోమీటర్ల దూరంలోని బాబ బకాలా పట్టణంలో ఉన్నాయి. గ్రామానికి 10 కిలోమీటర్లకు మించిన దూరంలోని సాథియాలాలో సమీప డిగ్రీ కళాశాల ఉంది. సమీపంలోని పాలిటెక్నిక్ కళాశాల గ్రామానికి 12 కిలోమీటర్ల దూరంలోని బతాలాలోనూ, సమీపంలోని ఇంజనీరింగ్ కళాశాల, వైద్యకళాశాల, మేనేజ్మెంట్ విద్యాసంస్థ, అనియత విద్యాకేంద్రం, దివ్యాంగుల ప్రత్యేక పాఠశాల, ఇతర విద్యా సౌకర్యాలు గ్రామానికి 10 కిలోమీటర్లకు మించిన దూరంలోని అమృత్ సర్ నగరంలో ఉన్నాయి.
గ్రామంలో మొబైల్ కవరేజి, ప్రైవేట్ బస్సు సర్వీసు, ట్రాక్టరు, టెలిఫోన్ సౌకర్యం వంటివి ఉన్నాయి. గ్రామం రాష్ట్ర రహదారికి, జిల్లా ప్రధాన రోడ్డుకు అనుసంధానమై ఉన్నాయి. సమీపంలోని పోస్టాఫీసు, పబ్లిక్ ఫోన్ ఆఫీసు వంటివి గ్రామానికి 5 కిలోమీటర్ల లోపు ఉన్నాయి. ప్రైవేట్ కొరియర్, సామాన్య సేవా కేంద్రాలు, ఇంటర్నెట్ కెఫెలు గ్రామానికి 5 నుంచి 10 కిలోమీటర్ల లోపు ఉన్నాయి. గ్రామానికి 10 కిలోమీటర్ల కన్నా దూరంలో పబ్లిక్ బస్సు సర్వీసు, రైల్వే స్టేషన్, ఆటోలు, టాక్సీలు వంటివి ఉన్నాయి. గ్రామానికి జాతీయ రహదారి 10 కిలోమీటర్ల కన్నా దూరంలో ఉంది.
2011 భారత జనగణన ప్రకారం సమీపంలోని సామాజిక ఆరోగ్య కేంద్రం, ప్రాథమిక ఆరోగ్య కేంద్రం సౌకర్యం, మాతా శిశు సంరక్షణా కేంద్ర సౌకర్యం వంటివి గ్రామానికి 5 నుంచి 10 కిలోమీటర్ల దూరంలో ఉన్నాయి. ప్రాథమిక ఆరోగ్య ఉప కేంద్రం సౌకర్యం, పశువైద్యశాల గ్రామానికి 5 కిలోమీటర్ల లోపు ఉన్నాయి. టి.బి వైద్యశాల సౌకర్యం, అలోపతీ ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్యశాల సౌకర్యం, కుటుంబ సంక్షేమ కేంద్రం వంటి వైద్య సౌకర్యాలు గ్రామానికి 10 కిలోమీటర్లకు మించిన దూరంలో ఉన్నాయి.
అవుట్-పేషెంట్ వైద్య సౌకర్యం, ఇన్, అవుట్-పేషెంట్ వైద్య సౌకర్యం, స్వచ్చంద సేవా ఆసుపత్రి, ఎంబిబిఎస్ డిగ్రీలు కలిగిన వైద్యుడు, ఇతర డిగ్రీలు కలిగిన వైద్యుడు, డిగ్రీలు లేని వైద్యుడు, సంప్రదాయ వైద్యులు, నాటు వైద్యులు, మందుల దుకాణాలు, ఇతర ప్రైవేటు వైద్యసౌకర్యాలు ఉన్నాయి.
గ్రామంలో వ్యవసాయ ఋణ సంఘం, వ్యవసాయ మార్కెటింగ్ సొసైటీ ఉన్నాయి. గ్రామానికి 5 కిలోమీటర్ల లోపు దూరంలో ఏటీయం, వాణిజ్య బ్యాంకు, సహకార బ్యాంకు, పౌర సరఫరాల కేంద్రం ఉన్నాయి. సమీప స్వయం సహాయక బృందం, వారపు సంత గ్రామానికి 10 కిలోమీటర్ల కన్నా దూరంలో ఉన్నాయి.
గ్రామంలో డ్రైనేజి వ్యవస్థ లేదు. అయితే మురుగు నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు. గ్రామంలో సామాజిక మరుగుదొడ్లు లేవు.
గ్రామంలో శుద్ధి చేసిన నీరు అందుబాటులో లేదు, కుళాయి ద్వారా శుద్ధి చేయని నీరు సరఫరా అవుతోంది. మూత వేసిన బావులు, చేతి పంపులు, గొట్టపు బావుల నుంచి గ్రామస్తులకు తాగునీటి సౌకర్యం లభ్యమవుతుంది.
రాజులూ, రాజ్యాలు చేతులు మారినా పుష్పగిరి ప్రభావము తగ్గలేదు. ఎందఱో రాజులు, వారి పాలేగాళ్ళు ఇక్కడి వైద్యనాథ, చెన్నకేశవ మూర్తులను ఆరాధించి, సేవించి, మాన్యములు సమర్పించారు.
చోళుల నుండి రాజ్యాధికారమును స్వాదీనపరచుకొన్న పల్లవరాజు చిద్దన దేవరాజు ఈ క్షేత్రమునకు మాన్యములు సమర్పించినట్టు చారిత్రక ఆధారములు లభ్యమవుతున్నాయి.
రాష్ట్రకూట చక్రవర్తియైన కృష్ణవల్లభుడు వైద్యనాథలింగమునకు నిత్యపూజావరసమై మాన్యములు సమర్పించినట్టు శాసనములు చెపుతున్నాయి. ఈ మేరకు ఒక రాతి శిలాఫలకమును భారతీయ పురాతత్వ సంస్థకనుగొన్నది
కాకతీయుల కాలమునాటి పాలేగాళ్ళు అయిన గంగయ సాహిణి మఱియు అంబదేవుడు ఇక్కడి దేవతామూర్తులను కొలవడమే కాక అత్యంత మనోహరమైన దేవస్థానములను తమ భార్యల, కూతుళ్ళ పేర్లతో నిర్మించి, వాటికి మాన్యములిచ్చి పోషించారు.
పుష్పగిరిలో దొరికిన ఒక రాతి శాసనము మూలముగా ఒక తంత్రవేత్త అయిన 'అఘోరశివాచార్యులు' అను సాధువు చెన్నకేశవస్వామి దేవస్థాన ముఖద్వారమును, మూలగోపురమును నిర్మించినాడని తెలుస్తున్నది.
పుష్పగిరిలోని అనేక భవనములు, దేవస్థానములు చోళ చాళుక్య శిల్పకళా వైభవానికి అద్దముపట్టినట్టుగా ఉంటాయి. అదే విధముగా తరువాతి తరపు రాజులు చేసిన మార్పులు, చేర్పుల మూలముగా వారి వారి శిల్ప వాస్తు కళా సంపాదన చేర్చుకొనినాయి.పినాకినీ నది గురించి ఇక్కడ ఒక్క ప్రస్తావన చేసితీరాలి. కర్ణాటకలోని నందికొండలలో వెలసియున్న భోగనందీశ్వరస్వామి దేవస్థానము వద్ద మూడు నదుల ఆవిర్భావమున్నది. అందులో ఒకటి పినాకినీ కాగా, మిగిలిన రెండు ఆర్కావతి మఱియు పాలారు. అందు ఆర్కావతి, పాలారు క్రమముగా దేశగర్భములో కలిసిపోయినా, పినాకినీ ఒక్కటీ దేశములన్నీ దాటి కడపను ప్రవేశించింది. ఒక నానుడి ప్రకారము, పరమేశ్వరుడు చేసిన ఆనందతాండవ ఫలితముగా ఉద్భవించిన నందికొండలలో పినాకినీ ఈశ్వరుణ్ణి తన జన్మకారణమడిగి దిశానిర్దేశము చేయమనినప్పుడు ఈశ్వరుడు తన చేతిలోని ధనస్సుతో భూమిమీద ఒక రేఖ వ్రాసి దానిని అనుసరించమని ఆ నదీమతల్లిని ఆజ్ఞాపించినాడని, ఆ నది ఆ మార్గము గుండా వెళ్ళగా పుష్పగిరి దగ్గర చతుర్నదులు అందులో సంగమించి ఇప్పటి పెన్నా నది అయినదని లోకోక్తి.
కశ్యప మహర్షికి ఇరువురు భార్యలు. వినత, కద్రువ. వినత, కద్రువ ఇరువురూ గర్భముదాల్చి ఉండగా ఒకనాడు వినత కద్రువతో ఆడిన ఆటలో ఓడి, కద్రువకు, కద్రువ సంతతియైన సర్పములకు దాస్యము చేయుటకు అంగీకరించును. తదుపరి వినత వైనతేయుడైన గరుత్మంతునికి జన్మమివ్వగా, గరుత్మంతుడు ఒకనాడు తన తల్లిని గూర్చి తమ దాస్యమునకు కారణమును అడిగెను. దానికి ఆమె ఇచ్చిన సమాధానమును విన్న గరుత్మంతుడు కద్రువను చేరి తమ్మిరువురనూ దాస్యవిముక్తులు గావింపమని ప్రార్థించగా కద్రువ, తనకూ, తన బిడ్డలకూ అమృతమును స్వర్గమునుండి తెచ్చి ఇచ్చిన దాస్యము తొలగునని తెలిపెను. దానికి సమ్మతించిన గరుత్మంతుడు, దేవేంద్రునితో విరోధించి అమృతభాండమును స్వర్గమునుండి తెచ్చుసమయమున ఆ పాత్రనుండి ఒలికిన రెండు అమృతబిందువులు ఈ ప్రదేశములోని ఒక సరస్సులో జారిపడెను. తన్నిమిత్తముగా ఆ సరోవరమునందు స్నానమాచరించిన వారు నిత్యయవ్వనులై, జరామృత్యుభయము లేక ఉండిరి.
ఋతుపవనాల కాలములో వర్షాల తరువాత మామూలుగా ఎక్కువగా ఉన్న ఉష్ణోగ్రతలు చల్లబడుతాయి. పినాకినీ నదితో ఇక్కడ నాలుగు ఉపనదులు సంగమించినందువల్ల ఈ ప్రదేశమును పంచనదీ సంగమమని, పంచ ప్రయాగ అని పిలుస్తారు. పినాకినీ నదితో కలిసే మిగిలిన నాలుగు నదులు: కుముద్వతి, బాహుదా, మందాకినీ, పాపాఘ్ని. పినాకినీ నది కర్ణాటక దేశములోని నందికొండలలో పుట్టి ఇక్కడ పెద్దగా పెరిగి చూపరులను ఆకట్టుకునేలా ఉంటుంది. పెన్నా పూర్వగామిని. కానీ ఈ ప్రదేశములో కొద్దిగా దిశ మార్చుకొని దక్షిణాభిముఖముగా ప్రయాణించి పుష్పగిరి తరువాతి శివాలపల్లె అను గ్రామం వద్ద తిరిగి తూర్పుకు మళ్ళి ప్రవహిస్తుంది.
పుష్పగిరి ఆలయ సముదాయము గురించి అతి విలువైన చారిత్రిక ఆధారాలు, చరిత్ర ఉంది. పుష్పగిరి గురించిన మొట్టమొదటి ప్రస్తావన స్కంద పురాణములోని శ్రీశైలఖండములో ఉంది. అదే విధముగా సత్యనాథుడు రాసిన రసరత్నకారములో కూడా పుష్పగిరి యొక్క ప్రస్తావన ఉంది. ఇక్ష్వాకు రాజుల శాసనాలలో శ్రీశైలమల్లికార్జున జ్యోతిర్లింగక్షేత్రానికి దక్షిణ ద్వారముగా పుష్పగిరి వర్ణింపబడింది. పూర్వ చోళుల వంశానికి చెందిన కరికాళచోళుని శాసనములో ఈ స్థలము అత్యంత పవిత్రమైనదిగా చెప్పబడింది.